Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: szabályairól szóló 10/1996. (III. 25.) PM rendelet (a továbbiakban: PM rendelet) tartalmazza.”
Paragraph Index: 25

4. § A Vhr. 7. §-ának (1) és (3) bekezdése helyébe a következő rendelkezés lép: „(1) A vámhatárt átszelő új vasúti pálya létesítésénél — a pálya vonalának kijelölése és határállomás létesítése tekintetében — a vámszervezet központi szerve előzetes véleményét figyelembe kell venni.” „(3) Mellékúton csak a kishatárforgalomban, illetőleg a határmenti gazdálkodás keretében vám- és engedélymentesen behozható vagy kivihető áruk/vámáruk, továbbá az e rendelet 8. §-ának (4) bekezdésében meghatározott járművek és eszközök szállíthatók külön engedély nélkül. Más áru mellékúton történő átszállítását — ha az áruszállítás vámúton nem lehetséges, vagy gazdaságossági, illetve egyéb ok miatt nem célszerű — a vámszervezet központi szerve engedélyezi a Határőrség Országos Parancsnokságával (a továbbiakban: HOP), valamint a Közlekedési, Hírközlési és Vízügyi Minisztériummal (a továbbiakban: KHVM), valamint a Földművelésügyi és Vidékfejlesztési Minisztériummal (a továbbiakban: FVM) egyetértésben. Az engedélyezés iránti kérelmet az áru szállítására vonatkozó szerződés megkötése előtt kell a vámszervezet központi szervéhez benyújtani. A kérelemnek tartalmaznia kell a mellékúton történő áruszállítás szükségességének indokait, az áruszállítás tervezett helyét, időpontját, valamint azokat az adatokat, amelyek az e § (4) bekezdése szerinti engedély kiadásához szükségesek. Kérelem benyújtható a nem szállítási szerződés keretében beérkező egyéb szállítmányok esetén is.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes